โปรแกรม Apple Trade In ให้คุณนำ iPad ที่มีคุณสมบัติเข้าเกณฑ์มาแลกเป็นเครดิตได้ง่ายๆ เพียงตอบคำถามไม่กี่ข้อเกี่ยวกับรุ่นและสภาพของเครื่อง แล้วเราจะแจ้งมูลค่าโดยประมาณของอุปกรณ์ที่จะแลกให้ทราบ** หรือหากไม่เข้าเกณฑ์การแลกเป็นเครดิต เราก็จะนำไปรีไซเคิลให้ฟรี
หาก iPad ของคุณมีคุณสมบัติเข้าเกณฑ์และคุณยอมรับมูลค่าที่เสนอ เราจะส่งชุดแลกอุปกรณ์ไปให้ฟรีเพื่อให้คุณส่ง iPad เครื่องปัจจุบันมาภายในระยะเวลา 14 วัน และสำหรับ iPad เครื่องใหม่ เราจะส่งแยกไปต่างหาก (ไม่มีค่าใช้จ่ายเพิ่มเติม) เมื่อเราได้รับ iPad ของคุณแล้ว เราจะตรวจสอบและยืนยันสภาพของอุปกรณ์ หากสภาพตรงกับคำตอบที่ให้ไว้ คุณก็ไม่ต้องทำอะไรเพิ่มเติม แต่หากไม่ตรง เราจะแจ้งมูลค่าของอุปกรณ์ที่จะแลกใหม่ โดยคุณสามารถเลือกที่จะยอมรับหรือปฏิเสธมูลค่าที่เสนอให้ใหม่นี้ก็ได้ หลังจากนั้นเราจะติดต่อคุณเพื่อยืนยันว่ายังต้องการนำอุปกรณ์มาแลกหรือไม่
โดยขั้นตอนการแลกอุปกรณ์อาจใช้เวลาดำเนินการสูงสุด 2-3 สัปดาห์
นอกจากนี้คุณยังสามารถนำอุปกรณ์มาแลกที่ Apple Store ณ จุดซื้อได้ด้วย แต่มูลค่าการแลกในร้านอาจแตกต่างจากมูลค่าการแลกโดยประมาณที่คุณได้รับทางออนไลน์